โมโนโทน

วงดนตรีโมโนโทน (Monotone Group)
วงดนตรีโมโนโทน (Monotone Group)  มีเพลงที่เป็นที่รู้จักอย่าง “Celebration” และสมาชิกอย่างเบน ชลาทิศ ตันติวุฒิ, กิฟทฺ์ โมโนโทน และ ใหญ่ โมโนโทน ผลงานหลาย ๆ เพลงได้ถูกเข้าชาร์ท Fat 40 ในคลื่น FM 104.5 และ 103.5 Mhz., 2 เพลงบรรเลงในอัลบั้ม Monotone ปี 2545 ได้ถูกเสนอชิงรางวัล เพลงบรรเลงยอดเยี่ยมแห่งปี ซึ่งจัดโดยนิตยสาร สีสัน อวอร์ด (Season Awards 2002-2003)
และเพลง Celebration จากอัลบั้ม Monotone ปี 2545 ได้รับการคัดเลือกเป็น 1 ใน 5 เพลงที่ได้รับการเสนอชื่อเข้าชิงรางวัล Record of the year ในงาน Fat awards ประจำปี 2545
วัฒนธรรมของ Monotone คือแต่ละคนมาพบกันเพื่อแลกเปลี่ยนความรู้และรสนิยมการฟังเพลงกันอย่างสนุกสนาน ไม่มีใครเป็นฝ่ายสอนใครอยู่ฝ่ายเดียว ทุกคนเรียนรู้จากกันและกัน และไม่ลูกน้อง ไม่มีเจ้านายเป็นชุมชนคนทำดนตรีที่ไม่จำกัดรูปแบบ หลากหลายในแนวทางและความคิด มีสมาชิกหลัก ๆ ประมาณ 15 คน ซึ่งจำนวนสมาชิกตั้งไว้แบบไม่จำกัด เพราะเป็นชุมชนคนที่รักดนตรีมารวมกัน มีการเข้า-ออกได้ บางคนเรียนอยู่ที่ต่างประเทศบางคนอาจได้ร่วมงานกับค่ายใหญ่ ๆ ซึ่งไม่สามารถมาร่วมงานเหมือนเช่นเคยแต่ยังเป็นเพื่อนที่ยังใช้เวลาว่างเล่นดนตรีและแต่งเพลงร่วมกัน

**สมาชิกหลักๆ ของกลุ่ม Monotone **
ประกอบด้วย
*ชัยวุฒิ จึงเจริญกิจพาณิชย์ : อายุ 27 ปี : ชื่อเล่น “โทนนี่”
 นามแฝงในเครดิตหลังปก “JazzInLove” : แต่งเพลง ดูแลการผลิต และติดต่อธุรกิจ
*กิจจาศักดิ์ ตริยานนท์ : อายุ 23 ปี : ชื่อเล่น “กิจ”
 นามแฝงในเครดิตหลังปก “KijJazz” : แต่งเพลง กีตาร์ และเรียบเรียงเสียงประสาน
*สถาปัตย์ ธีรนิตยภาพ : ชื่อเล่น “ตั้ม” : อายุ 28 ปี
 นามแฝงในเครดิตหลังปก “FrozenMusics” :
*กวีไกร ม่วงศิริ : ชื่อเล่น “กุ่ย” : อายุ 23 ปี
 นามแฝงในเครดิตหลังปก “กุ่ย วง Cube”
*นิติ เมาลานนท์ : ชื่อเล่น “โอ” : อายุ 27 ปี
 นามแฝงในเครดิตหลังปก “PussyJazz” : แต่งเพลง เล่นกีตาร์
*วีระ วงศ์คงสวัสดิ์ : ชื่อเล่น “เบน” : อายุ 23 ปี
 นามแฝงในเครดิตหลังปก “เบน วง Rhythmatique”
*ภูริช สุขุมาลจันทร์ : ชื่อเล่น “ใหญ่” : อายุ 23 ปี
 นามแฝงในเครดิตหลังปก “ใหญ่ โมโนโทน” : แต่งเพลง ร้องนำ ร้องประสาน

*ธนัชพร จารุวนากุล : ชื่อเล่น “กิ๊ฟต์” : อายุ 21 ปี
 นามแฝงในเครดิตหลังปก “กิ๊ฟต์ โมโนโทน” : แต่งเพลง ร้องนำ ร้องประสาน

**ที่มา**
ค่ายเพลงนี้ ก่อตัวขึ้นจากกลุ่มหนุ่มสาวที่รู้จักกันผ่านอินเทอร์เน็ตในเว็บที่เปิดให้ส่งเพลงขึ้นเผยแพร่ ชื่อ “Monotone” สมาชิกยุคก่อตั้งทุกคนร่วมกันตั้งขึ้นให้เป็นเกียรติแก่ “โทนี่” แกนหลัก ส่วนชื่อบริษัทและสตูดิโอของพวกเขากลับใช้ชื่อ “Be Quiet” มาจากการที่ออฟฟิศมักจะเอะอะไปด้วยเสียงเฮฮา ภายในสำนักงานเล็กๆ ย่านสุขุมวิท 23 ของบริษัท Be Quiet ประกอบด้วยห้องบันทึกเสียงหลัก 1 ห้อง กับเครื่องคอมพิวเตอร์และอุปกรณ์อื่นๆ เช่นกีตาร์ ภายนอกตามซอกทางเดินเป็นโต๊ะทำงานไม่กี่ตัวกับหนังสือการ์ตูนวางกระจายอยู่ คล้ายชมรมนักศึกษาในมหาวิทยาลัย 
สมาชิก Monotone เปรียบเทียบการพบกันของพวกเขาว่าเสมือนแต่ละคนเป็นดาวที่มีโคจรผ่านกันแล้วดึงดูดกันเข้ามาเรื่อยๆ จนเป็นกลุ่มใหญ่ นอกจากเพื่อความสนุกแล้วก็เพื่อแปลงการทำเพลงจากงานอดิเรกให้เป็นงานหลักขึ้นมา สมาชิก Monotone ไล่เรียงถึงช่องทางที่พวกเขาใช้เผยแพร่ผลงาน ตั้งแต่เว็บ Coolvoice.com, Fat Radio, ร้านน้อง ท่าพระจันทร์ และร้าน DJ Siamและนิตยสาร a day โดยกลุ่ม Monotone ได้ไปเล่นให้กับงานกิจกรรมหนึ่งของ a day โดยนำแผ่นชุดแรกที่ผลิตเองทั้งหมด ไปขายด้วยและขายได้ไม่เหลือ ทาง a day จึงแนบใบสั่งซื้ออัลบั้มชุดนี้ให้เป็นพิเศษแนบในนิตยสาร a day ฉบับหนึ่ง ซึ่งช่วยทำให้ Monotone เป็นที่รู้จักอย่างรวดเร็วยิ่งขึ้น

**ผลงาน**

**ผลงานปี 2545**
อัลบั้มรวมหลายโปรดิวเซอร์ ชื่อ Monotone สังกัด อิสระ 
*ได้รับเกียรติเรียบเรียง เพลง Susan Joan จากบทเพลงของวงเบิร์ดกะฮาร์ท ถ่ายทอดในมุมมองของโมโนโทน รวมอยู่ในอัลบั้ม Perspective 1, FAT Radio 104.5 
*ร่วมทำเพลง 3 เพลง (2 dreams, any day, 2 Dreams remixed) ในอัลบั้ม Limousine, Coolvoice volume 1

**ผลงานปี 2546**
 แต่งเพลง อยากเป็นนักร้อง อีกทั้งเป็นเบื้องหลังด้านการผลิต ในอัลบั้ม One, สังกัด a day records ของนิตยสาร a day- อัลบั้มเพลงประกอบงานฟุตบอลประเพณี จุฬา - ธรรมศาสตร์ ครั้งที่ 59- เป็นทีม Back Up ให้ศิลปินกลุ่ม The Peach Band ที่กำลังได้รับความนิยมในกลุ่มคนฟัง- สังกัด Black Sheep (Sony BEC Tero)

**ผลงานในปี 2549**
 Confession of monotone by Toni Chung- Gift : Album “In my room”

**ผลงานปี 2550**
 ออกอัลบั้มรวมฮิต On The Monotone Stage

**ความสำเร็จ**
 ผลงานหลาย ๆ เพลงได้ถูกเข้าชาร์ท Fat 40 ในคลื่น FM 104.5 และ 103.5 Mhz.- 2 เพลงบรรเลงในอัลบั้ม Monotone ปี 2545 ได้ถูกเสนอชิงรางวัล เพลงบรรเลงยอดเยี่ยมแห่งปี ซึ่งจัดโดยนิตยสาร สีสัน อวอร์ด (Season Awards 2002-2003)- เพลง Celebration จากอัลบั้ม Monotone ปี 2545 ได้รับการคัดเลือกเป็น 1 ใน 5 เพลงที่ได้รับการเสนอชื่อเข้าชิงรางวัล Record of the year ในงาน Fat awards ประจำปี 2545 ซึ่งจัดโดยสถานีวิทยุ FM คลื่น 104.5 Mhz. Fat Radio- เบน ชลาทิศ นักร้องนำคนหนึ่งของโมโนโทนได้ร่วมงานอัลบั้มชุดใหม่ของ บอยด์โกสิยพงษ์  Millions ways to love (part 1) ในฐานะนักร้องอาชีพ

**ผลงาน**

**อัลบั้ม: เรียนเชิญท่านผู้มีสิทธิ์จับปลา**
 Beach Boy (Feat.สิงโต นำโชค)- นาฬิกา / ตูน & น้ำเชื่อม- เรือใบ / Tua Rhythmatique

**อัลบั้ม: ขอบคุณที่เข้าใจ (โฆษณา AIS ชีวิตจัดการได้)**
 ขอบคุณที่เข้าใจ (โฆษณา AIS ชีวิตจัดการได้)

**อัลบั้ม: Tales === - ถ้าฉันเป็นเธอ- Superstar- เพราะใจที่มี รักคนดีแค่เธอ- ก่อนหน้านี้

**อัลบั้ม: Single Superstar === - Superstar

**อัลบั้ม: This Is A Love Song**
 เพลงรักเพลงหนึ่ง- แอบภูมิใจ- a day- นั่งสิจ๊ะที่รัก- เพื่อนคนนี้

**อ้างอิง**
หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดโซนี่ มิวสิค
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีไทยที่ก่อตั้งในปี พ.ศ. 2545